జాంబోనీ
హేయ్, తలుపు మూసేదాకా ఐసుపైకి ఎవరూ రావద్దు!
ఐసు మీదికి రావద్దు! రావద్దు!
ఐసు మీదికి...
ఐసు మీదకి రాకండిరా సన్నాసులారా!
దీన్ని భరించడం ఇక నా వల్ల కాదు, గురూ.
ఒక మంచి జాంబోని డ్రైవర్ దొరకడం ఎంత కష్టమో నీకు తెలుసా?
నేను చేయగల పని ఏ రోబోట్ అయినా చేయగలదని అనుకుంటున్నావా?
మంచు అనేదే లేకుండా సరిగ్గా ఏడు నిమిషాల్లో అసలు ఎవరైనా పని పూర్తి చేయగలరా?
నువ్వు శుభ్రపరిస్తే మంచు గుట్టలుగుట్టలుగా ఉంటుంది, బ్యూ.
నిన్ను నొప్పించాలని కాదు కానీ,
నువ్వు చేసిన పని ఏ రోబోట్ అయినా చేయగలదని నాకు అనిపిస్తోంది.
నొప్పించాలని లేదని దారుణంగా నొప్పించావు, ట్రెవర్.
జనాలు జాంబోనీ డ్రైవరును తక్కువగా చూసినప్పుడు
ఈ ఊరి అధికార యంత్రాంగం సరిగ్గానే స్పందించదు.
పోస్ట్ మ్యాన్ ని తక్కువగా చూసినప్పుడు కూడా. అలాగే పోస్ట్ వుమెన్ ని.
ఇంకా శుభ్రం చేసేవాళ్లని.
మేమందరం సమాజానికి మూలస్తంభాల్లాంటి వాళ్లం,
మమ్మల్ని వీరుల లాగా చూడాలి!
ఇకపై నేను మూలస్తంభంలా ఉండను.
ద్వజస్తంభంలా ఉంటాను. కాబట్టి ఒకటి చెప్పనా?
నేను మానేస్తున్నా!
నువ్వేం చెప్తావో నాకు తెలుసు.
రాజీనామా లేఖ ఇవ్వాలని, ఇంకా రెండు వారాల నోటీసు పీరియడ్ ఉంటుందని చెప్తావు.
ఇదుగో నా రాజీనామా లేఖ.
షెరిఫ్
నీ షిఫ్ట్ పూర్తి చేయాల్సి ఉంటుంది.
లేదు.
నా షిఫ్ట్ ని నేను పూర్తి చేస్తా.
డీర్ఫీల్డ్ ఐస్ అరేనా స్కేటింగ్ తో మీ బాధలను దూరం చేసుకోండి
నాన్నా?
మన డైనింగ్ టేబుల్ ని ఎవరో దొంగిలించారు అనుకుంటా.
నమస్తే, గురూ!
నిన్న రాత్రి నేను రంపంతో కోస్తున్నప్పుడు
ఏంటి ఆ గోల అని అనుకొని ఉంటావు కదా.
అది రంపం అని అర్థమైంది.
కానీ నువ్వేం చేస్తున్నావో తెలుసుకోవాలని అనిపించలేదు.
కోవాక్ సెలూన్ ని తయారు చేస్తున్నా!
మనం ఈ టెబుల్ ని ఎలాగూ ఉపయోగించట్లేదు కాబట్టి, దీన్ని బారులో కౌంటర్ గా మార్చేశా.
నేను ఎప్పుడూ దాన్ని ఉపయోగిస్తూనే ఉంటా.
నేను హోమ్ వర్క్ దాని పైనే కదా చేసేది.
"షెరిఫ్" కార్డ్ వచ్చిందనేనా ఈ హడావిడి?
అవునని చెప్పవచ్చు, కాదని కూడా చెప్పవచ్చు. చిన్నప్పట్నుండీ నాకు కౌబాయ్స్ అంటే ఇష్టం.
ఈ "షెరిఫ్" కార్డ్ అంటే అర్థం ఏంటో నాకు ఇంకా తెలీలేదు,
కానీ షెరిఫ్ అంటే సెలూన్ ఉండాలి కదా.
కనుక, అది ఇక్కడే ప్రారంభించాలనుకున్నా.
షెరిఫ్ అంటే జైలు ఉండాలి కదా?
నిజమే కావచ్చు, గురూ.
కానీ, మన గ్యారేజీలో జైలు ఉంటే పొరుగు వాళ్లందరూ
వింతగ చూస్తారేమో అనిపించింది!
నీకెలా నచ్చితే అలా చేసుకో, నాన్నా...
ఏదేమైనా నేను బయలుదేరాలి. జాగ్రత్త.
హేయ్, నన్నొక ఆలోచన వేధిస్తోంది.
ట్రీనా, కోల్టన్ ని మోసం చేసిందని చెప్పింది కదా?
అవును.
అదెవరో నీకు తెలుసా?
నాకు తెలీదు.
బాస్కెట్ బాల్ జట్టులో ఎవరితో అయినా అయ్యుండవచ్చు.
ఇక బయలుదేరు, గురూ.
రాచరికత్వం
హేయ్, కాస్!
నన్ను చూడకు, చూశావంటే మూడ్ వచ్చేస్తుంది.
డీర్ఫీల్డ్
- చూసేశాగా. - అవునా? నీకు మూడ్ వచ్చేస్తోంది కదా.
- ఎందుకు అది వేసుకున్నావు? - కోచ్ ఈగల్సన్, బాస్కెట్ బాల్ జట్టుకు
రాజీనామా చేసేశాడు, ఇప్పుడు నేనే కొత్త హెడ్ కోచ్ ని.
కోచులు జెర్సీలు వేసుకుంటారా?
డ్రిల్ చేయాల్సి వస్తే, ఇది వేసుకుంటే చెమట పట్టదు.
హా, కాబట్టి నేను దానికి కూడా సిద్ధంగా ఉండాలని వేసుకున్నా.
ఇంతకీ "హోమ్ బాయ్" ఎవరు?
కాదు కాదు. ఇది "హోమ్ బడీ."
ఇది మార్తా కోసం చేశాను.
తన లవర్ కోసం నువ్వు బట్టలు చేస్తున్నావని మీ అమ్మకి తెలీకూడదని ఆశిస్తున్నా.
- అవును. - ఇజ్జీకి పిచ్చి ఎక్కిపోతుంది.
తనకి పిచ్చి ఎక్కాలనే కోరుకుంటున్నా. నా జీవితమంతా నాకు మార్తా గురించి
- తను అబద్ధం చెప్పింది. - హా.
కాబట్టి, నా శక్తినంతా ఒక సానుకూల పనిపై కేంద్రీకరించడానికి ప్రయత్నిస్తున్నా.
అది నూటికి నూరు శాతం చాలా మంచిది.
అందుకే నేను ఈ కోచ్ పనికి ఒప్పుకున్నా.
మంచిది.
నా శక్తి సామర్థ్యాలని మరింతగా విస్తరింపజేసుకోవాలనే నేను ఆ నిర్ణయం తీసుకున్నా.
- సరే. - అలా చేస్తే,
పిల్లలలో తరగతి గదిలో, అలాగే బయట కూడా స్ఫూర్తి కలిగించినట్టు అవుతుందని.
అది చాలా మంచి విషయం.
- మంచిదేగా మరి. - హా.
నీ సామర్థ్యం కూడా చక్కనైనదే. రాచరికం. అది మామూలుది కాదు కదా.
కానీ ఒక టీచర్ తో అయితే, వారు సామర్థ్యాన్ని పంచుకోగలరు.
యువతలో ఒకరి నుండి మరొకరికి అది వ్యాపించగలదు.
- సుఖ వ్యాదుల లాగా. - కానే కాదు.
రాచరిక మనుషులు ఇంతే, మిగతావాళ్లని అల్పులు లాగా చూస్తారు.
- నీ షార్ట్స్ కి బొక్క ఉంది. - తెలుసు.
అదరగొట్టేయండి హూవ్స్!
హీరో
ఏంజెల్
కార్డులో "పెయింటర్" అని ఉన్నంత మాత్రాన పెయింట్ చేయాల్సిన పని లేదు కదా.
కోల్టన్ కళ్లు అంత నిస్తేజంగా ఉంటాయా?
ఉన్నా పర్లేదు, కానీ అది నాకు గుర్తుండే విషయమే అనుకుంటా.
బాబోయ్, ఇది అస్సలు బాగాలేదు.
నా మెసేజ్ లకు నువ్వు రిప్లయి ఇవ్వట్లేదే. కోపంగా ఉందా ఏంటీ?
కోపంగా ఏమీ లేదు.
కాకపోతే, కోల్టన్ ని మోసం చేశావని నాన్నకి ఎందుకు చెప్పావో నాకు అర్థం కావట్లేదు.
అతనికి కాస్త ఊరట కలిగిద్దామని అలా చెప్పా.
తండ్రిగా మంచిగా ఉండలేదనే ఆలోచనతో ఆయన పిచ్చోడు అయిపోయేలా ఉన్నాడు.
నువ్వు అది చెప్పాక, ఆయన రాత్రంతా నిద్రపోకుండా గ్యారేజీని ఒక సెలూన్ లా మార్చే పనిలో మునిగిపోయాడు.
- ఏంటి? - హా, రంపంతో ఇంట్లో రఫ్ ఆడించేస్తున్నాడు,
పిచ్చెక్కిస్తున్నాడు.
ఒకవేళ అది నేనే అని చెప్తే ఏం చేస్తాడో ఏమో.
ఏమో కానీ, ఏం చేస్తాడో చూద్దామా, సూపర్ గా ఉంటుందేమో.
మన్నించు. నీకు కావాల్సిందే చేస్తున్నానని అనుకున్నా.
ఇదంతా నాకు అస్సలు ఇష్టం లేదు. ఇది చాలా దారుణంగా ఉంది.
ఇంటికెళ్తే నాన్న రంపంతో నన్ను నరికేయడానికి వస్తాడేమో.
అసలు నేను నీతో ఇప్పుడు మాట్లాడకూడదు కూడా.
- ఏంటి? - మనది నిజమైన సంబంధం కాదు కదా.
ఇంకా మనిద్దరి మధ్యా ఏమీ లేదన్నట్టు నటించడానికి నా తల ప్రాణం తోకకు వస్తోంది...
ఈ బొమ్మలో ఉండేది నువ్వూ, కోల్టనా?
అవును, ఇదే.
- హా. - కవలలతో అన్నమాట.
సారీ, నటించలేక చచ్చిపోతున్నావని నువ్వు చెప్పావు,
కానీ ఇందాక మాత్రం మనం ఇరగదీసేశాం.
డీర్ఫీల్డ్ హై స్కూల్
సరే మరి, అబ్బాయిలూ. అందరూ ఇలా రండి. దగ్గరకు రండి.
కోచ్ ఈగల్సన్ ఇప్పుడు ఏదో మోసానికి సంబంధించిన విషయంలో తలమునకలైపోయాడు కాబట్టి
ఆయన ఇప్పుడు కోచ్ గా లేడని మనందరికీ తెలుసు కదా.
- మోసం అంటే కోచ్ ఈగల్సన్ ఏం చేశాడు? - ఆయన...
ఆయన బాస్కెట్ బాల్స్ లో గాలి తీస్తుండగా పట్టుబడ్డాడు.
హా, అది చాలా దారుణమైన విషయం.
- దాని వల్ల మాకు ఏంటి లాభం? - అది నాకూ సరిగ్గా తెలీదు.
విక్కీ అనే అమ్మాయితో సంబంధం పెట్టుకొని తన భార్యని మోసం చేశాడని విన్నాను.
అది నిజం కాదు. అది... నిజం కానే కాదు.
- అది నిజం కాదు. - నేను కూడా అది విన్నాను.
లేదు. విక్కీ మంచి స్నేహితురాలు మాత్రమే. అయినా అది ముఖ్యం కాదు...
విషయమేంటంటే, ప్రిన్సిపల్ పాట్ కోచ్ బాధ్యతలు తీసుకోమని నన్ను కోరారు,
నేను బాస్కెట్ బాల్ లో పిస్తాని కాబట్టి
ఆమె నన్ను అడిగారని నేను అనుకోవట్లేదు...
అన్నింటికన్నా ముందు నేను టీచర్ ని.
అది హిస్టరీ అయినా,
ప్రాథమిక జీవిత పాఠాలైనా, లేదా క్రీడలైనా.
డీర్ఫీల్డ్ హూవ్స్, మీరు సిద్ధంగా ఉన్నారా?
అయ్య బాబోయ్.
ఈ ఊరిలో అతనికి మించిన ఆటగాడు లేనే లేడు.
అతని హెయిర్ స్టయిల్, ఇంకా అందం అదుర్స్.
అతనే మీ కొత్త హెడ్ కోచ్.
జిజి-జి-జి-జి-జి-జి-జి-జియార్జియో!
అదరగొట్టేద్దాం, అబ్బాయిలూ! అందరూ బయట ఉన్నారుగా!
ఎలా ఉన్నావు, డీ బాసూ? కానివ్వండి, అబ్బాయిలూ.
అదరగొట్టేద్దాం, చిన్నారులూ!
- అదరగొట్టేద్దాం, డీ! గుద్దుకుందాం దా! - వద్దు...
చించేద్దాం! నాకు ఇరగదీసేయాలని ఉంది!
తస్సాదియ్యా!
ఇక్కడ సూపర్ గా ఉంది. మళ్లీ నా స్వస్థలానికి వచ్చినట్టుగా ఉంది.
నిలువెల్లా ఉత్సాహంతో పొంగిపోతున్నా! బాగా ప్రాక్టీస్ చేద్దాం, ఆటలో చించేద్దాం!
ఇక మొదలుపెడదాం! బాల్ విసురుతున్నా.
సరే మరి, హుషారుగా ఉండండి!
సూపర్ స్టార్
నీకేమైనా కావాలా, జియార్జియో? మేము ప్రాక్టీస్ మొదలుపెట్టబోతున్నాం.
ఏంటి, గురూ!
- నేను ఇక్కడ ఏం చేస్తున్నాను అనుకుంటున్నావు? - ఏమో మరి.
ఈ కుర్రాళ్ల భవిష్యత్తును ఆటగాడి కాని వాడి చేతిలో వదిలిపెట్టాలని
ప్రిన్సిపల్ పాట్ కి లేదనుకుంటా.
ఇక్కడికి మిస్టర్ కోవాక్ ఎందుకు వచ్చాడు?
- సూపర్! బ్యూ, ఇక్కడికి రా! - అబ్బా... దేవుడా.
అతడిని కూడా ప్రిన్సిపల్ పాట్ పిలిచిందా?
లేదు, లేదు, నేనే పిలిచా.
డస్టీ బెంచులో ఉన్నప్పుడు,
డీర్ఫీల్డ్ హూవ్స్ కి బ్యూ కోవాకే ప్రారంభ పాయింట్ గార్డుగా ఉన్నాడు,
కాబట్టే మా సీనియర్ ఇయర్ లో మా స్కోర్ 3-7 అయింది.
బ్యూ లేకపోయుంటే, మా స్కోర్ 1-9 ఉండేదేమో.
సరే, జిమ్ చుట్టూ టీచర్స్ కాని వారు ఇలా గోల చేస్తూ తిరగకుండా, వెళ్లిపోతే మంచిది.
మరేం పర్వాలేదు. నన్ను "టీచర్" అని పిలవాల్సిన పని లేదు.
- మీరు నన్ను "కోచ్" అని పిలిస్తే చాలు. - వాయమ్మో.
లేదా కోచ్ షెరిఫ్ అని పిలవవచ్చు.
అయితే ఇప్పుడు మాకు ముగ్గురు కోచులా?
మోసగాడైన కోచ్ ఒకడు ఉండటం కన్నా ముగ్గురు కోచులు ఉండటం మేలే కదా.
దీన్ని నేను భరించలేనురా నాయనోయ్.
గునపంలా దించావు.
కత్తుల్లాంటి మాటలతో అదరగొట్టేశావు, బ్యూ. నువ్వు సూపర్!
స్కోర్ 3-7 సాధించాలంటే ఇలాగే ఉండాలి, అబ్బాయిలూ!
సరే మరి, టాప్ ఆఫ్ ద కీ దగ్గర అందరూ చుట్టూరా నిలబడండి, కాస్త వార్మ్ అప్ చేద్దాం.
మంచిది, నా మాట మాత్రం వినకండి. నేను కేవలం టీచరుని కదా.
లేదు, లేదు, అది నిజం కాదు, డీ. నువ్వు ఈల వేసే వాడివి కూడా, బంగారం.
దాని అవసరం లేదులే.
చూడు, నీకు అభ్యంతరం లేకపోతే, నేను ఈ కుర్రాళపై చండశాసనుడిలా ఉండాలనుకుంటున్నా.
వీళ్ల మానసిక సామర్థ్యాన్ని పరీక్షించాలనుకుంటున్నా.
హా, ఆ పని మాత్రం చేయకు. అస్సలు చేయకు.
- అందరూ నా కళ్లలోకి చూడండి. - ఆ టోపీ తీసేసి మామూలుగా ఉండు.
- మనమంతా ఓ జట్టు. - మంచిది.
నేను మామూలుగా ఇలానే ఉంటా.
జాన్సన్స్ జనరల్ స్టోర్
వీటిని కేవలం అందరికీ అనుకూలంగా చేసిన స్వెట్ షర్టులుగా మాత్రమే చూడకండి, మిస్టర్ జాన్సన్.
ఇవి మార్ఫో కార్డ్స్ స్ఫూర్తితో డిజైన్ చేయబడిన కొత్త రకం వస్తువులు,
మాతో ముందస్తుగానే భాగస్వామ్యం చేసి లబ్ధి పొందే అవకాశం మీకు ఇస్తున్నా.
వావ్, నేనైతే ఈ అవకాశాన్ని చచ్చినా వదులుకోను.
నా ఉద్దేశం, ఇవన్నీ కేవలం శాంపిల్స్ మాత్రమే,
కానీ నేనైతే ఈ చిట్టి మార్ఫో కీ చెయిన్స్ అన్నింటినీ కొనేసేదాన్నే.
- ఇవి చాలా ముద్దొచ్చేస్తున్నాయి! లేదా... - భలే ముద్దొచ్చేస్తున్నాయి!
ఓరి నాయనా.
మీ సామర్థ్యాన్ని బంపర్ స్టిక్కరుపై కూడా ప్రింట్ చేయించుకోవచ్చా?
బోర్డుపై సర్ఫర్
అదిరిపోయింది కదా?
- మామూలుగా కాదు. సూపర్ గా. - మామూలుగా కాదు.
వీటన్నింటినీ మీ అమ్మ అమ్ముతుందేమో కదా?
ఇక్కడైతే అర్థవంతంగా ఉంటుంది.
ఆ యంత్రం ద్వారా వచ్చే ఆదాయాన్ని మరింతగా పెంచుకోవడానికి ఇది మీకొక అవకాశం ఇస్తుంది.
- అందిపుచ్చుకోండి. - నిజానికి,
ఆ యంత్రం ద్వారా నాకు వచ్చేది ఏమీ లేదు.
దాన్ని తెరవాలని ప్రయత్నిస్తే, అలారం మోగుతుంది, దానిలో నుండి నేను డబ్బులని తీయలేకపోతున్నా.
చూశారా? అందుకే మీకు ఇవి కావాలి, మిస్టర్ జాన్సన్.
ఏమో మరి.
నా ఉద్దేశం ఏంటంటే, అందరిలానే నాకు కూడా మార్ఫో కార్డులంటే ఇష్టమే,
కానీ ఒకవేళ జనాలకు ఆసక్తి పోతే?
ఒకవేళ దానిలోని కొత్తదనం పోతే?
ఇందులో కొత్తదనమేనేదే ఉండదు.
ఇవేమీ డియర్ ఇజ్జీ షాపులో దొరికే బొమ్మల రాళ్లు, జింక బొమ్మల లాంటివి కాదు.
ఇవి జనాలకు నిజంగానే పనికి వచ్చేవి.
ఇవి జనాల్లో ఆశను కలిగిస్తాయి, ఒకసారి మీరు...
ఒకసారి మీరు ఆశను కలిగిస్తే, అది ఎప్పటికీ ఇక పోదు.
మార్ఫో
- కళ్లలోంచి నీళ్లు వచ్చేస్తున్నాయి. సారీ. - అబ్బా, ఏడ్చేస్తోంది తను.
- ఆ వాక్యాన్ని ఎక్కడైనా రాయాల్సిందే. - ఎందులో... ఎందులో రాస్తావు మరి?
ఒక ముద్దొచ్చే నోట్ బుక్ ఉంటే బాగుండు.
ఎంత ముద్దొస్తోందో!
నాకు "కథకురాలు" అని వచ్చిందని మీకు తెలుసో లేదో,
కాబట్టి నేను కాస్ పై ఓ కన్నేసి ఉంచా. నేను తన రాచరికపు ఆత్మకథ రాసే వ్యక్తిని అన్నమాట.
తను ఎలాంటి వస్తువులను తయారు చేస్తుందంటే, బాబోయ్.
ఏమంటావు, కాస్?
- ఇక్కడ నేనేం అంటాను అని కాదు. - అవును.
నేనేం నమ్ముతాను అన్నది ముఖ్యం.
మిస్టర్ జాన్సన్, ఈ పట్టణంలోని యువత కేవలం డీర్ ఫెస్ట్, ఇంకా బాస్కెట్ బాల్ ఆటని
చూస్తూ, వాటిపై మాత్రమే ఆశలు పెట్టుకుంటూ పెరగాలని నాకు లేదు.
వారు తమ కలలపై దృష్టి పెట్టాల్సిన సమయం ఆసన్నమైంది.
కాబట్టి, మీరే చెప్పండి.
మాయలోడు
ఇది మీకు కొత్తదనంలా అనిపిస్తోందా?
వాడిని అడ్డుకో.
రోల్ చేస్తున్నా, రోల్ చేస్తున్నా! అందుకో...
- నీ యెంకమ్మ! ఏమైంది, 25? - మీరు మళ్లీ బాల్ ని బాస్కెట్ లో వేస్తారేమో అనుకున్నా.
ఇప్పుడు బెంచుపై కూర్చొని దీని గురించి తీరిగ్గా ఆలోచిస్తూ కూర్చో.
- ఏక్సల్ బెంచ్ మీద ఎప్పుడూ కూర్చోలేదు. - వెళ్లిపో! చల్ చల్.
- నీ యెంకమ్మ... - వెళ్లవయ్యా!
- తొక్కలో... - మరేం పర్వాలేదులే.
అందరూ ఇలా రండి.
అందరూ దగ్గరికి రండి!
ఏంటి సంగతి, ఏక్సల్?
ఈ ఏడాది జట్టు పనితీరు ఎలా ఉంది?
అంత బాగా లేదు, మిస్టర్ కోవాక్.
నిజం చెప్పాలంటే, దృష్టి పెట్టడం కష్టంగా ఉంది.
ఈ మార్ఫో యంత్రం కారణంగా పెద్దోళ్లందరూ విచిత్రంగా ప్రవర్తిస్తున్నారు,
కోల్టన్ లేకపోవడంతో ఇప్పటికే అన్నీ విచిత్రంగా ఉన్నాయి.
మీరు అతడిని మిస్ అవుతున్నారని నాకు తెలుసు. నేను కూడా అతడిని మిస్ అవుతున్నా.
కానీ ఇప్పుడు మనం చేయగలిగిందంతా అతని కోసం ఆటలను గెలవడమే.
దుష్టుల పని పట్టాలి.
జట్టులో ఎవరైనా దుష్టులు ఉన్నారా?
నీకు ఎవరిపైన అయినా నమ్మకం లేదా?
- జట్టులో వాళ్లపైన అని అంటున్నారా? - హా.
ఇతర విషయాల కారణంగా పక్కదారి పడుతున్న వాళ్ళెవరైనా ఉన్నారా?
ఎందుకంటే, నేను కుర్రాడిగా ఉన్నప్పుడు అమ్మాయిల కారణంగానే పక్కదారి పట్టేవాళ్లు.
వీళ్లలో ఎవరైనా డేటింగ్ చేస్తున్నారా,
లేకపోతే, వీళ్లలో ఎవరికి ఎక్కువగా అమ్మాయిలు పడిపోతుంటారు?
బ్యూ, నువ్వు చాలా దారుణంగా మాట్లాడుతున్నావు.
హేయ్, ఆట మీద దృష్టి పెట్టకుంటే వీళ్లు గెలవలేరు.
ఈ కుర్రాళ్లలో అమ్మాయిలు ఎక్కువగా ఎవరికి పడిపోతుంటారు అనే ఏక్సల్ ని అడుగుతున్నా.
ఇతర మగాళ్ల లవర్స్ ని పడేసే వాళ్లున్నా చెప్పు.
- టకర్ కావచ్చు. - నిజంగానా?
అతనా?
వాడికి కోల్టన్ లో సగం అందం కూడా లేదు. అతను అమ్మాయిలను పడేస్తాడని చెప్తున్నావా?
సరే.
ఇంతటితో ప్రాక్టీస్ ముగిసింది.
బ్యూ. ఏంటి అలా మాట్లాడుతున్నావు?
మనం హద్దుల్లో ఉండాలి. వాళ్ల పైవాళ్లం మనం.
మనం వాళ్ల టీచర్లం, కోచులం.
మనం వాళ్లకి ఆదర్శంగా ఉండాలి.
ఆ టక్కరోడిని చూశారా? వాడి కండరాలు తిరిగిన దేహం చూడండి.
అక్కడ అమ్మాయిలను వాడు ఖచ్చితంగా పడేస్తుంటాడు.
ఒక విషయం, వాడి పేరు టకర్. అలా మాట్లాడటం సబబు కాదు, జియార్జియో.
నిజంగానా? వాడిని ఇప్పటిదాకా టక్కరోడనే పిలుస్తూ ఉన్నా.
- అది ముద్దుపేరు అనుకున్నా. - నువ్వు...
వాడు అమ్మాయిలను పడేస్తాడని నీకెలా తెలుసు?
రెస్టారెంట్లో ఎప్పుడూ అక్కడ పని చేసే అమ్మాయిలతో ముచ్చట్లాడుతూనే ఉంటాడు.
నా కూతురు కూడా అక్కడే పని చేస్తోంది.
అవును, డీ. రెస్టారెంట్లో చాలా మంది కూతుళ్లు పని చేస్తున్నారు,
వాళ్లందరూ చెప్పేది ఒకటే.
టక్కరోడు అచ్చం కుర్ర జియార్జియోలా ఉన్నాడని, ఎప్పుడైనా పని కానిచ్చేయవచ్చని.
సరే. ఇక ఇవాళ్టికి ముగింపు పలుకుదాం, అబ్బాయిలూ.
రేపు ఉదయం రండి. అప్పటికైనా కోచ్ ఎవరు అనే విషయంలో ఒక స్పష్టత వస్తుందేమో చూద్దాం.
ఆగాగు, ఎందుకంత తొందర? ఈ ఉత్సాహకరమైన వాతావరణాన్నే కొనసాగిద్దాం.
మనందరం నా సెలూన్ కి వెళ్లి, జట్టులో అందరూ కలిసి సరదాగా గడపదామా?
- అది మంచి ఆలోచన కాదేమో. - అందరమా?
అవును. కోల్టన్ మిత్రులందరూ రావాల్సిందే.
టకర్, నువ్వు కూడా వస్తావా?
అలాగే.
సూపర్ టక్కరోడా. నేను కూడా ఖచ్చితంగా వస్తా.
డీ, ఇక్కడే ఉండి, ఈల వేయడం ప్రాక్టీస్ చేసుకోవాలని నీకు ఉంటే...
లేదు, లేదు.
నేనూ వస్తా. పరిపక్వత గల వ్యక్తి కనీసం ఒక్కడైనా అక్కడ ఉండాలి కదా.
నా స్కూటర్ పెట్టడానికి ఎవరి డిక్కీలో అయినా చోటు ఉందా?
బంకమట్టి ఎక్కడ ఉందో తెలుసా?
అక్కడ ఉంది.
సరే.
మరి, నీతో గడపాలని నాకు లేదని చెప్పా కదా,
అప్పుడు నువ్వు బాధలో ఉన్నావు కదా, అందుకని.
అలా అన్నందుకు మన్నించు.
అప్పుడప్పుడూ నేను తిక్కతిక్కగా మాట్లాడతాను.
ఇంకో విషయం, మేగన్ పార్టీ చెత్తలా ఉంది. బోర్ కొట్టేసింది.
కానీ విషయమేంటంటే, ప్రస్తుతం నాకు చెత్త, బోరింగ్ వంటివే బాగా నచ్చుతున్నాయి.
మేగన్ కి మార్ఫో కార్డులో "సెక్రటరీ" అని వచ్చిందని కైల్, తనతో తెగతెంపులు చేసేసుకున్నాడట.
అది దారుణం. తను సెక్రటరీ ఆఫ్ స్టేట్ కావచ్చేమో.
అవును, కానీ, ఆమె మాత్రం
శ్మశానవాటికలో మాట్ రెయిన్డీర్స్ తో వెంటనే ప్రేమాయణం మొదలుపెట్టేసింది, అతనికి "ఫేమస్" అని వచ్చింది.
హేయ్, ఇందాక గోడ మీద గీసిన చిత్రం వద్ద నువ్వు జేకబ్ తో మాట్లాడుతూ ఉండటం చూశాను.
మీరేమైనా దోస్తులా లేక...
అదేం లేదులే.
అప్పుడప్పుడూ మేము కోల్టన్ గురించి మాట్లాడుకుంటుంటాం, అంతకు మించీ ఏమీ లేదు.
అతనికి గర్ల్ ఫ్రెండ్ ఏమైనా కావాలంటావా?
హా. కావాలనే అనుకుంటా. అతనితో అప్పుడప్పుడూ తిరిగి వాళ్లు, చేతులు పట్టుకొని నిమిరే వాళ్లు
- కావాలనుకుంటా... - అంటే గర్ల్ ఫ్రెండే కదా?
నేను వెళ్లి డేటింగ్ కోసం అతడిని అడగవచ్చా?
తప్పకుండా.
మీకు టైమ్ ట్రావెల్ చేసి, కౌబాయ్స్ కాలానికి వెళ్లినట్టు అనిపించవచ్చు,
అందుకు ఆశ్చర్యపోకండి.
రెండే రోజుల్లో ఇదంతా ఒక్కడినే చేశాను.
ఇదంతా ఎక్కువగా పైన్ వుడ్ తోనే చేశా, కానీ ఈ బార్ కౌంటర్ మాత్రం ఓక్ తో చేశా.
మీ కుర్రాళ్లు పెద్దగా పట్టించుకుంటారని కాదు.
మీ జీవితంలో మీరు ఎప్పుడూ ఇంత కాయాకష్టం చేసి ఉండకపోవచ్చు.
ఇది నిజానికి బ్రౌన్ మేపుల్ వుడ్ అనుకుంటా.
హా, ఇక్కడ గ్రెయిన్ ఆకృతిని చూశారా? తిన్నగా ఉంది.
ఇక్కడ చూస్తే, ఏదో మినరల్ కి సంబంధించిన గీతలు కనిపిస్తున్నాయి.
లేదు! ఇది ఓక్!
సర్లే.
ఎంతైనా, మీ తరం వాళ్లకి కౌబాయ్స్ పెద్దగా పరిచయం ఉండదు,
కానీ మా నాన్నలకు అయితే వాళ్లంటే పిచ్చి.
హా. ఐర్లాండులో కౌబాయ్స్, షీప్ డాగ్స్ తప్ప ఇంకేవీ ఉండవుగా.
నేను కూడా మా నాన్నని అడగాలేమో, కానీ ఆయన ప్యూర్టో రికోకి వెళ్లిపోయాడు,
మా మధ్య మాటల్లేవు.
ఏంటి, మీ నాన్న ఇటలీవాడు కాదా?
- లేదు, మా మారుతండ్రి ఇటలీవాడు. - అయితే నువ్వు ఇటలీవాడివి కాదా?
అసలు వైల్డ్ వెస్ట్ అని ఎందుకంటారో తెలుసా?
ఎందుకంటే ఆ కాలంలో, మగాళ్లు చట్టాన్ని తమ చేతుల్లోకే తీసుకొనేవాళ్లు.
హేయ్, అదేంటి?
పిల్లోళ్లెవరో, మగాళ్లేవరో తేల్చడానికి దాన్ని ఉపయోగించేవాళ్లం.
ఆ రోజుల్లో ఇది జాన్సన్స్ అంగడిలో ఉండేది.
దాన్ని నా అంత బలంగా ఎవరూ గుద్దలేకపోయారు, కాబట్టి మిస్టర్ జాన్సన్ దాన్ని నాకు ఇచ్చేశాడు.
ఇదెలా ఆడాలి? గట్టిగా గుద్దితే సరిపోతుందా?
బర్లీ బాయ్
అదరగొట్టేశావురా టక్కరోడా!
అది చాలా సులువుగా ఉందే.
అలా ఎందుకంటే, నువ్వు దాన్ని సరిగ్గా గుద్దలేదు, టకర్.
నువ్వు ఇప్పుడు ఫామ్ లో లేవు. దాన్ని నువ్వు సరిగ్గా గుద్దాలి.
అన్ని విషయాల్లో, ఇలా ఎలా పడితే అలా చేసేయకూడదు.
నేను ఎలా కొడతానో చూడు.
పెద్ద పోటుగాడివైతే, నువ్వు కొట్టి నీ దమ్మెంతో చూపించరాదూ?
లేదు, లేదు. నేను నవ్వేది నిన్ను చూసి కాదు.
అది చాలా పాత పద్ధతని నవ్వొస్తోంది.
మగాడివని నిరూపించుకోవడానికి బ్యాగును గుద్దాలా?
మనమేమైనా ఆదిమ జాతి వాళ్లమా?
ఆ ఆదిమ జాతి వాళ్ల వల్లే ఇప్పుడు మనం చాలా అనుభవిస్తున్నాం.
నీ చరిత్ర పాఠాలను చెక్ చేసుకో, టీచర్. చక్రం, ఇంకా...
నీకు అది తప్ప ఇంకేమీ తెలీదులే.
ఆ మాట మళ్లీ అనవా, డీ? నీ బలిసిన పిర్రలను చూసి మతిపోయి
- సరిగ్గా వినలేకపోయాను. - ఏం జరుగుతోంది?
ఏమో, కానీ...
మీ నాన్నకి నేనంటే అసహ్యమని తేలిపోయింది.
- అంటే ఏంటి? - ...ఆదిమ జాతి మహిళలు.
- ఏంటి? అదేం లేదు. నీ చేతిని... - అయ్యయ్యో.
...నా బలిసిన పిర్రల మీద నుండి... నా పిర్రలేమీ బలవలేదు.
క్షమించు.
నాకు చేయాలనిపిస్తే, చేసేస్తా... సరే మరి, వెళ్లి చేసేస్తా.
నువ్వు కొడితే ముల్లు కదులుతుందా? లేదా...
- ఎందుకు కదలదు! - అవునా?
- బిషా! - హేయ్, పర్లేదు బాగానే కొట్టావు!
కానివ్వు! అంతే.
- పర్వాలేదు, డీ బాసూ. - పోటుగాడా!
సరే, ఇప్పుడు నీ వంతు, మగధీరుడా.
హా, నేను కొట్టేవాడినే. కానీ మీ అమ్మే కొట్టవద్దని చెప్పింది.
- కాకమ్మ కబుర్లు చెప్పకు. - లేదు, నిజమే చెప్తున్నా.
మీ అమ్మే నా డాక్టర్. జాగ్రత్తగా లేకపోతే నా గాయం పెద్దదవుతుందని చెప్పింది.
అబ్బో, సర్లే.
మేము పడక పంచుకుంటున్నప్పుడు!
- బోల్తా కొట్టించా! - అతను మీ అమ్మతో పడుకున్నాడా?
లేదు, మేము టీనేజులో ఉన్నప్పుడు పొరపాటున ఇతడిని "అందంగా ఉన్నావే" అంది,
- ఇక దాన్ని చెప్పుకుంటూనే ఉన్నాడు. - నేను వెళ్లిపోవచ్చా?
ఆగు, ఏక్సల్.
టక్ మళ్లీ కొట్టాలి.
ఈసారి తొండి చేయకు.
సరే.
తినడానికి ఏమైనా ఉందా?
ఉంది.
పోటుగాడివిరా నువ్వు!
సరే. "రాచరికం.
ఒక నిర్దిష్ట సమూహానికి చెందిన, అత్యంత విజయవంతమైన, పేరు పొందిన లేదా బాగా గౌరవించబడే సభ్యులు."
- చూశావా? - కానీ ఇందులో రాజులు,
రాణుల ప్రస్తావన ఏమీ లేదే?
హా, ఇందులో లేదులే.
నాకు తెలిసి, రాచరికం అంటే, అందరికీ ఆదర్శంగా ఉంటూ
మార్గనిర్దేశం చేసే వ్యక్తి అని అర్థం.
నువ్వు కూడా అదే.
ఈ ఊరి జనాలకు నువ్వు ఆ వ్యక్తివే కాగలవు.
ఇలా చూడు. నువ్వు మాట్లాడేటప్పుడే నాకు ఇది తట్టి, రాసేశా.
"డీర్ఫీల్డ్ డయానా."
- ఒకే ఒక డయానా? - హా. డీర్ఫీల్డ్ డయానా.
హలో?
- వావ్. అమ్మాయిలు. - హేయ్, అమ్మా.
- హేయ్, నాట్. - హాయ్.
హేయ్. మీరు మళ్లీ కలిసిపోయారని మాకు తెలీదే.
అది చాలా మంచి విషయం.
అవును.
హేయ్, నీకు పకోడిలు, మిరపకాయ బజ్జీలు వేసి
కొన్ని బోండాలు కూడా చేయనా?
నేను వెళ్లిపోవాలి.
రేపు నాకు చాలా ముఖ్యమైన పరీక్ష ఉంది.
కాబట్టి, నువ్వు నన్ను దింపగలవా?
సరే. కానీ ఆగు!
మీ అమ్మకి అదిరిపోయేటి ఐడియాలు చాలా తట్టాయి,
ఒకసారి మీరు కూడా విని, మీ అభిప్రాయాలు చెప్పండి.
ట్రీనా, మీరు పెద్దయ్యాక ఏమవ్వాలనుకుంటున్నారు?
రేపు పరీక్షకు కనుక చదవకుంటే నేను ఖచ్చితంగా నిరుద్యోగిని అవుతా.
అవును!
సరే, మరి మీ సంగతేంటి, సవానా?
నా కార్డులో "ఫ్రెంచ్" అని ఉంది.
- సరే, అది సరిగ్గా సరిపోతుంది, కదా? - అవును.
దేనికి సరిగ్గా సరిపోతుంది?
కాస్ ఒక పార్టీని నిర్వహించి, నిధులను సేకరించాలనుకుంటోంది,
డీర్ఫీల్డ్ లోని యువతకు, తమ సామర్థ్యానికి చేరుకోవడంలో సహాయపడటానికి.
నేను దాని గురించి "డైజెస్ట్" కోసం రాస్తాను.
పార్టీ?
లేదా కేవలం నిధులను సేకరించే కార్యక్రమాన్ని నిర్వహిద్దాం.
ముఖ్యమైన విషయం నిధులను సేకరించడం, దానితో సవానా లాంటి వాళ్లు ఫ్రాన్స్ కి వెళ్లగలరు,
లేదా ఫ్రెంచ్ నేర్చుకోగలరు, ఫ్రెంచ్ అంటే నీ దృష్టిలో ఏంటో అది చేయగలరు.
ఊహ ల లా!
నేను అయితే... ఫ్రాన్స్ కి వెళ్లిపోతాను.
ఎందుకంటే, నేను ఇటలీలో చదివాను కదా.
- మూడు నెలలు అదరగొట్టేశాను. హా. - చింపేసింది. అవును.
ట్రీనాతో గడిపే ప్రతిరోజును పక్కకు పెడితే అనుకోండి.
భలే కవర్ చేసుకున్నావులే.
"మీటియరాలజిస్ట్" వచ్చినప్పటి నుండి,
మా అమ్మానాన్నలు నేనేదో కనిపెట్టేస్తానని, ఏదో పొడిచేస్తానని అనుకుంటూ ఉన్నారు.
అదీగాకా నా తమ్ముడు జాండర్ ఇంకా జియార్జియోస్ లో పని చేసే దద్దమ్మ కాబట్టి,
నేను ఎక్కడా తప్పటడుగు వేయకూడదని నాపై ఒత్తిడి ఉంది.
మన అమ్మానాన్నలు తమ ముసలి చాదస్తాన్నంతా మన మీద తీర్చుకుంటున్నట్టున్నారు.
మా నాన్న అయితే నన్ను అసలు పట్టించుకోవట్లేదు కూడా.
అతనికి చెట్ల ఫోటోలు తీయడమూ, ఇంకా తన గర్ల్ ఫ్రెండ్, హవాయితో తిరగడం తప్ప
ఇంకే పని మీద ఆసక్తి ఉన్నట్టుగా అనిపించట్లేదు.
జేక్, నీకు "హీరో" అని వచ్చిందని జనాలకు తెలియనివ్వకుండా ఎందుకు దాస్తున్నావో నాకర్థమైంది.
అదీగాక, కోల్టన్ లా ఉండాలని నీపై ఇంకాస్త ఒత్తిడి.
బాబోయ్, నువ్వు అతనికి కవల కదా, అంటే రెండు జీవితాలను జీవిస్తున్నావు ఇప్పుడు.
హా.
ఇంకా మీ నాన్న కూడా ఆయన...
ఆయన సరిగ్గా లేడు.
మన కాలేజీలో బాస్కెట్ బాల్ కేవలం కోల్టన్ మాత్రమే బాగా ఆడతాడు.
ఇక ఇప్పుడు, మనకి సామర్థ్యం లేదని మనకి తెలుసు కనుక...
నా ఉద్దేశం, అసలు ప్రయోజనం ఏంటి?
హా, అదొక ఒత్తిడి కూడా ఇప్పుడు మనపై ఉంది, కదా?
ప్రతీదానికి ఏదోక ప్రయోజనం ఉండాలని.
నువ్వు ఒకటి అవుతావని కార్డులో వస్తుంది,
ఇక నువ్వు నీ జీవితాంతం అదే చేస్తూ బతకాలి.
అవును. మన అమ్మానాన్నలు అదే చేశారు, ఇప్పుడు చూడండి వాళ్లు ఎంత బాధపడుతున్నారో.
నేను ఫలానా వ్యక్తిని అవుతానని నాకేమీ తెలుసుకోవాలని లేదు.
నాకు నచ్చిందేదో చేసుకుంటూ పోవాలనే నాకు ఉంది, దాని ద్వారానే నాకు ఆనందం వస్తుంది, ఇంకా...
ఏమోలే, బహుశా అది అమాయకత్వమేమో.
అది అదృష్టం. నేనూ ఒప్పుకుంటా, కానీ కొంత మందికి,
వాళ్లు ఏమవుతారో తెలవడం వరం లాంటిదని చెప్పవచ్చు.
ఇక్కడ మనమేమో మన సమస్యల గురించి మాట్లాడుకుంటున్నాం, కానీ జేక్ పరిస్థితి అంతకన్నా దారుణంగా ఉంది.
హా, నాకు అర్థమైంది.
అంటే, సంతోషంగా ఉండటం మన హక్కు అని మనకి అనిపించవచ్చు.
అవును.
కానీ మనం ఇప్పుడు హై స్కూల్ లో ఉన్నాం.
అంటే, పరిస్థితులు మరీ ఇంత కష్టంగా ఉండకూడదు కదా.
చీర్స్.
సరే, తర్వాత నా వంతు.
అబ్బా!
మనం ఇవాళ్టికి ఇక ముగించేద్దాం, మిస్టర్ కోవాక్.
లేదు. మనలో ఎవరోకరు కుంభస్థలాన్ని కొట్టాలి, అప్పుడే ఆట ముగుస్తుంది.
- ఎవరికైనా షాట్ కావాలా? - జియార్జియో, ఏంటిది!
విద్యార్థుల ఎదుట మనం తాగడం మంచిది కాదు.
హా, మర్చిపోయాను. డస్టీ ఘాటుగా ఉంటే భరించలేడు.
ఇది తాగితే కాస్ కి ఇష్టమైన హాట్ వింగ్స్ ని తిన్నట్టుంది. అంతే కదా, పిల్లోడా?
- కుమ్మేద్దాం! - అదీలెక్క!
నాకు డబుల్ ఇవ్వు.
ఘాటు అంటే గుర్తొచ్చింది, డీ,
నువ్వు, కాస్ కలిసి క్రూజింగ్ క్రూజ్ ఇన్ లో ఒక రాత్రి గడపారని విన్నాను.
- అది నీకెలా తెలిసింది? - కోచ్ ఈగల్సన్ నాకు మెసేజ్ చేశాడు,
నాకు ఆందోళనగా అనిపించింది, ఎందుకంటే ఆయన మెసేజ్ లో, కాస్ వరండాలో ఏడుస్తూ కనిపించిందని...
ఇతరుల విషయాల గురించి గుసగుసలాడుకోకుండా ఉండాల్సింది,
ఏమంటావు?
శాంతించు, పోటుగాడా. నా కోసం చిరునవ్వు చిందించు.
- ఇక్కడ మనందరం మంచి మిత్రులం. - నేను నవ్వుతూనే ఉన్నా. బాగానే ఉన్నా.
హేయ్, ఇంకో డ్రింక్ తాగు.
- ఆ యంత్రంపై ఉన్న కోపాన్నంతా కక్కేయ్. - సరే.
కావాలంటే, అదృష్టం కోసం బ్యూ బట్టతలకు మొక్కుకో.
ఏం చేస్తున్నావు, బాసూ? నా టోపీ జోలికి వెళ్లకు.
శాంతించు, గురూ. ఈ బుడ్డోడికి కూడా జుట్టు ఎగిరిపోతుందిలే.
అమ్మాయిలకు ఎంతగానో నచ్చే
ఇంత ఒత్తైన జుట్టు అందరికీ ఉండదు కదా.
నీ జుట్టు గురించి మాట్లాడకు! మాట్లాడకు అంతే!
మాట్లాడకు! నీ జుట్టు గురించి మాట్లాడాలని ఇక్కడ ఎవరికీ లేదు.
కనీసం ఇటలీ వాడు కూడా కాని దరిద్రుడు, చెత్త...
- ఇరగదీసేయ్! - హా, బాదు దాన్ని!
నాకు...
నిధుల సేకరించడానికి సంబంధించిన నా ఐడియా నీకు చెత్తగా అనిపిస్తున్నట్టుందే.
అది చెత్తగా ఉందని నాకు అనిపించట్లేదులే.
కానీ, అంత పెద్ద కార్యక్రమం పెట్టి, నిన్ను నువ్వెందుకు
గొప్పగా చూపించాలనుకుంటున్నావో నాకు అర్థం కావట్లేదు.
నన్ను నేనేమీ గొప్పగా చూపించుకోవట్లేదు. బాబోయ్...
ఒకవేళ ఎవరికైనా అంత మంచి సామర్థ్యం వచ్చి ఉండకపోతే?
వాళ్లకి నీ అండ దక్కే అర్హత లేదా?
మంచి సామర్థ్యం రాని వాళ్లు నాకు తెలిసి ఎవరూ లేరే. అలా వచ్చిన వాళ్లు నీకెవరైనా తెలుసా?
సరే, ఒక్క నిమిషం.
జియార్జియో నుండి సందేశం. కేసీ, బ్యూ ఇంటికి రా.
డస్టీ బాగా తాగేసి ఉన్నాడు, అతను స్కూటరులో ఇంటికి వస్తే మంచిది కాదేమో.
సరే మరి.
సైకిల్ ఎమోజీ. తాగి ఉన్న ముఖం ఎమోజీ. శవపేటిక ఎమోజీ.
కుమ్మేయ్
కానివ్వు!
- నేను వెంటనే వచ్చేస్తా. - సరే.
- హేయ్. - హేయ్, నువ్వు మా నాన్నకి ఏమైనా కనిపించావా?
లేదు, కానీ మా అమ్మానాన్నలు బయటే ఉన్నారు, కాబట్టి నాకు ఎక్కువ సమయం లేదు.
సరే.
ఇప్పుడు మనిద్దరమూ బాధగా ఉండటం నాకు అస్సలు నచ్చట్లేదు,
ఇంకా నువ్వు ఇంకెవరితో డేటింగ్ చేసినా
ఆనందంగా ఉంటావేమో అన్న ఆలోచన నాకు నిద్ర రానివ్వట్లేదు.
- ట్రీనా. - కానీ, ఎంతలా ఆలోచించినా,
మనిద్దరమూ మామూలుగా ఎలా ఉండగలమో నాకు అయితే తెలీట్లేదు. నీకేమైనా తెలుస్తోందా?
బహుశా ప్రేమించుకోవడం ద్వారా,
మనం చేసిన భయంకరమైన పనిని
మనం గుర్తు తెప్పించుకుంటూనే ఉంటామేమో,
నీకు మోసం చేశాననే ఆలోచన ఎప్పటికీ ఉంటుంది, నేను అబద్ధాలకోరుని అయిపోతాను.
- అది నిజం కాదు. - నిజంగానా?
ఆ విషయం ఆ యంత్రానికి, అలాగే అది ఏం చెప్తే అది నమ్మేసే ఈ ఊరి జనాలకి చెప్పు.
సరే.
ఈ ఖాళీగా ఉన్న కార్డుల నుండి ఒకదాన్ని తీసుకో.
నువ్వు ఇప్పుడు ఏదో మంచి పనే చేయాలని చూస్తున్నావని తెలుసు,
కానీ నాకు అసలు సామర్థ్యమే లేదని నువ్వు చెప్పినట్టు అవుతుంది.
కాదు.
నువ్వు ఏం కావాలనుకుంటే అది అవ్వవచ్చు అని నేను అంటున్నా.
- అబ్బా! ఏం చేసినా లాభం ఉండట్లేదు! - నీకు కాల్ చేసినందుకు మన్నించు.
నిజానికి, డీ గురించి కంగారుపడిపోయి చేసేశాను.
తన విద్యార్థుల ముందే తాగేశాడు.
హేయ్, కాస్. నేను... బయలుదేరడానికి సిద్ధంగా ఉన్నాను.
వెళ్లేముందు కాస్త డ్రింక్ ఏమైనా పుచ్చుకుంటావా?
- లేదులే. - హా, నువ్వు వేరే మూడ్ లో ఉన్నావులే.
సరే మరి, నేను... నేను కారులో ఉంటా.
ఆ పని చేయ్.
- నా స్కూటర్ ఏది? - నాకూ అతని విషయంలో ఆందోళనగానే ఉంది.
కానీ ఇప్పుడు నాకు అంత తీరిక లేదు.
వేరే పనుల్లో చాలా బిజీగా ఉన్నా. నిజానికి, నేను...
నేను నిధులు సమకూర్చడానికి ఒక పార్టీని లేదా కేవలం నిధులు సమకూర్చే కార్యక్రమమే అనుకోవచ్చు,
దాన్ని నిర్వహించాలనుకుంటున్నా, ఒకవేళ నాకు వేదిక ఏమైనా అవసరమైతే...
హా. తప్పకుండా. నాకు ఓకే.
- నువ్వు జియార్జియోస్ లో పెట్టుకోవచ్చు. - నిజంగా?
ఇంకో విషయం కాస్, ఇప్పటి నుండి,
అది కేవలం నిధుల సమకూర్చే కార్యక్రమం మాత్రమే కాదు, అది పార్టీ అనుకో.
అదే కదా నేను కూడా అనుకుంది!
నువ్వేం చేశావో తెలుసు, టక్కరోడా.
మన్నించండి! నేను బిగించేస్తాను, ఒట్టేసి చెప్తున్నా!
- దేన్ని బిగిస్తావు? - టేబుల్ ని!
దీన్ని.
దాన్ని వదిలేయిలే, టకర్. ఇంటికి వెళ్లిపో.
సరే.
అది నువ్వే కదా?
అది ఇప్పుడు ముగిసిపోయింది.
ఆదర్శంగా భలే నిలిచావుగా.
ఎమ్.ఓ వాల్ష్ రచించిన పుస్తకం ఆధారంగా తెరకెక్కించబడింది
సబ్ టైటిళ్ళను అనువదించినది: రాంప్రసాద్